
Edition
1. Sragdharā
 ⟨1⟩ vepante yasya bhīma-stanita-bhaya-samudbhrānta-daityā digantāḥ
śr̥ṅgāghātaiḥ sumeror vv(i)ghaṭita-dr̥ṣadaḥ kandarā yaḥ karoti|
Ukṣāṇaṁ taṁ dadhānaḥ kṣitidhara-tanayā-datta-(pañcāṅgulā)ṅkaṁ
drāghiṣṭhaḥ śūlapāṇeḥ kṣapayatu bhavatāṁ śatru-tejā¿ṅ?si ketuḥ||
2. Sragdharā
⟨2⟩ Āvirbhūtāvalepair avinaya-paṭubhir llaṅghitācāra-(mā)rggair
mmohād aidaṁyugīnair apaśubha-ratibhiḥ pīḍyamānā narendraiḥ|
yasya kṣmā śārṅgapāṇer iva kaṭhina-dhanur-jyā-kiṇā(ṅka)-prakoṣṭha(ṁ)
bāhuṁ lokopakāra-vrata-saphala-parispanda-dhīraṁ prapannā||
3. Sragdharā
⟨3⟩ nindyācāreṣu yo ⟨’⟩(s)min vinaya-muṣi yuge kalpanā-māttra-vr̥t⟨t⟩yā
rājasv anyeṣu pā¿ṅ?suṣv iva kusuma-balir nnābabhāse prayuktaḥ|
sa śreyo-dhāmni samrāḍ iti manu-bharatālarkka-(māndhā)tr̥-kalpe
kalyāṇe hemni bhāsvān maṇir iva sutarāṁ bhrājate yattra śabdaḥ||
4. Sragdharā
⟨4⟩ ye bhuktā gupta-nāthair nna sakala vasudhākkrānti-dr̥ṣṭa-pratāpair
nnājñā hūṇādhipānāṁ kṣitipati-mukuṭāddhyāsinī yān praviṣṭā|
deśāṁs tān dhanva-śaila-druma-¿ś?⟨g⟩ahana-sarid-vīra-bāhūpagūḍhān
vīryāvaskanna-rājñaḥ sva-gr̥ha-parisarāvajñayā yo bhunakti
5. Sragdharā
⟨5⟩ Ā lauhityopakaṇṭhāt tala-vana-gahanopatyakād ā mahendrād
ā gaṅgāśliṣṭa-sānos tuhina-śikhariṇaḫ paścimād ā payodheḥ|
sāmantair yasya bāhu-draviṇa-hr̥ta-madaiḥ pādayor ānamadbhiś
cūḍā-ratnā¿ṅ?śu-rāji-vyatikara-śabalā bhūmi-bhāgāḥ kriyante||
6. Sragdharā
⟨6⟩ sthāṇor anyattra yena praṇati-kr̥paṇatāṁ prāpitaṁ nottamāṅgaṁ
yasyāśliṣṭo bhujābhyāṁ vahati hima-girir durgga-śabdābhimānaM|
nīcais tenāpi yasya praṇati-bhuja-balāvarjjana-kliṣṭa-mūrddhnā
cūḍā-puṣpopahārair mmihirakula-nr̥peṇārccitaṁ pāda-yugmaṁ||
7. Sragdharā
⟨7⟩ [dhā?]mevonmātum ūrddhvaṁ vigaṇayitum iva jyotiṣāṁ cakkravālaṁ
nirddeṣṭuṁ mārggam uccair ddiva Iva sukr̥topārjjitāyāḥ sva-kīrtteḥ|
tenākalpānta-kālāvadhir avanibhujā śrī-yaśodharmmaṇāyaṁ
stambhaḥ stambhābhirāma-sthira-bhuja-parigheṇocchritiṁ nāyito ⟨’⟩ttra||
8. Sragdharā
⟨8⟩ (śl)āghye janmāsya va¿ṅ?śe caritam agha-haraṁ dr̥śyate kā(n)tam asmin
dharmmasyāyaṁ niketaś calati niyamitaṁ nāmunā loka-vr̥ttaM
Ity utkarṣaṁ guṇānāṁ likhitum iva yaśodharmmaṇaś candra-bimbe
rāgād utkṣipta Uccair bhuja Iva rucimān yaḥ pr̥thivyā vibhāti||
9. Anuṣṭubh
⟨9⟩ (I)ti tuṣṭūṣayā tasya
nr̥pateḥ puṇya-karmmaṇaḥ|
vāsulenoparacitāḥ
ślokāḥ kakkasya sūnunā||
Utkīrṇṇā govindena||

